CELEX: 32021D2258
Language: et
Date: 2021-12-14 00:00:00
Title: Komisjoni rakendusotsus (EL) 2021/2258, 14. detsember 2021, taotluse kohta registreerida Euroopa kodanikualgatus „Green VAT – ELi keskkonnahoidlik käibemaks kestlike ja keskkonnasäästlike toodete ja teenuste stimuleerimiseks“ vastavalt Euroopa Parlamendi ja nõukogu määrusele (EL) 2019/788 (teatavaks tehtud numbri C(2021) 9041 all) (Ainult ingliskeelne tekst on autentne)

20.12.2021   
               
               
                  ET
               
               
                  Euroopa Liidu Teataja
               
               
                  L 456/17
               
            
         KOMISJONI RAKENDUSOTSUS (EL) 2021/2258,
         14. detsember 2021,
         taotluse kohta registreerida Euroopa kodanikualgatus „Green VAT – ELi keskkonnahoidlik käibemaks kestlike ja keskkonnasäästlike toodete ja teenuste stimuleerimiseks“ vastavalt Euroopa Parlamendi ja nõukogu määrusele (EL) 2019/788
         
            
               (teatavaks tehtud numbri C(2021) 9041 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/788 Euroopa kodanikualgatuse kohta, (1) eriti selle artikli 6 lõikeid 2 ja 3,
         ning arvestades järgmist:
         
                     (1)
                  
                  
                     5. novembril 2021 esitati komisjonile taotlus registreerida Euroopa kodanikualgatus „Green VAT – ELi keskkonnahoidlik käibemaks kestlike ja keskkonnasäästlike toodete ja teenuste stimuleerimiseks“.
                  
               
                     (2)
                  
                  
                     Algatuse korraldajate sõnul on selle eesmärk vähendada keskkonnahoidlike toodete ja teenuste käibemaksumäära.
                  
               
                     (3)
                  
                  
                     Lisas on esitatud täiendavad üksikasjad algatuse teema, eesmärkide ja tausta kohta. Selles selgitatakse, et korraldajad kutsuvad komisjoni üles algatama Euroopas ökoloogiliste, kestlikult toodetud ja keskkonnasäästlike toodete maksumäärade vähendamise, et kõik liikmesriigid saaksid aktiivselt toetada kliima- ja keskkonnakaitset. Lisaks märgitakse selles, et käibemaks on kõigi liikmesriikide valitsustele kättesaadav maksupoliitika vahend ning et liikmesriigid peaksid vastavat liidu nõuet rakendama. Selles pakutakse välja, et komisjon võiks keskkonnahoidliku käibemaksu puhul lähtuda majandus- ja rahandusküsimuste nõukogus 2021. aasta suvel tehtud otsusest muuta käibemaksumäärade kehtestamine paindlikumaks.
                  
               
                     (4)
                  
                  
                     Kui algatuse eesmärk on selliste sätete vastuvõtmine, millega ühtlustatakse käibelt arvestatavaid makse käsitlevad õigusaktid, niivõrd kui selline ühtlustamine on vajalik siseturu rajamise ja toimimise tagamiseks ning konkurentsi moonutamise vältimiseks, on komisjonil aluslepingu artikli 113 alusel õigus esitada õigusakti ettepanek.
                  
               
                     (5)
                  
                  
                     Neil põhjustel ei jää algatuse ükski osa ilmselgelt väljapoole komisjoni pädevust esitada aluslepingute rakendamiseks liidu õigusaktide ettepanekuid.
                  
               
                     (6)
                  
                  
                     See järeldus ei piira hinnangut sellele, kas käesoleval juhul on täidetud komisjoni tegutsemiseks vajalikud konkreetsed faktilised ja sisulised tingimused, sh proportsionaalsuse ja subsidiaarsuse põhimõtte ja põhiõiguste järgimine.
                  
               
                     (7)
                  
                  
                     Korraldajate rühm on esitanud asjakohased tõendid selle kohta, et ta vastab määruse (EL) 2019/788 artikli 5 lõigetes 1 ja 2 sätestatud nõuetele, ning on artikli 5 lõike 3 esimese lõigu kohaselt nimetanud kontaktisikud.
                  
               
                     (8)
                  
                  
                     Kavandatud algatus ei ole ilmselgelt ebaõiglane, põhjendamatu, pahatahtlik ega vastuolus Euroopa Liidu lepingu artiklis 2 sätestatud liidu väärtuste ja Euroopa Liidu põhiõiguste hartas sätestatud õigustega.
                  
               
                     (9)
                  
                  
                     Seepärast tuleks algatus „Green VAT – ELi keskkonnahoidlik käibemaks kestlike ja keskkonnasäästlike toodete ja teenuste stimuleerimiseks“ registreerida.
                  
               
                     (10)
                  
                  
                     Järeldus, et määruse (EL) 2019/788 artikli 6 lõike 3 kohased registreerimistingimused on täidetud, ei tähenda, nagu kinnitaks komisjon mingilgi viisil algatuse sisu faktilist õigsust – see on algatuse korraldajate rühma ainupädevuses. Algatuse sisu väljendab üksnes korraldajate rühma seisukohti ning seda ei saa mingil juhul käsitada komisjoni seisukohana,
                  
               ON VASTU VÕTNUD KÄESOLEVA OTSUSE:
         
            Artikkel 1
            Registreeritakse Euroopa kodanikualgatus „Green VAT – ELi keskkonnahoidlik käibemaks kestlike ja keskkonnasäästlike toodete ja teenuste stimuleerimiseks“.
         
         
            Artikkel 2
            Käesolev otsus on adresseeritud kodanikualgatuse „Green VAT – ELi keskkonnahoidlik käibemaks kestlike ja keskkonnasäästlike toodete ja teenuste stimuleerimiseks“ korraldajate rühmale, keda esindavad kontaktisikutena Nadine STÄDTNER ja Karolina PROTAS.
         
         
            Strasbourg, 14. detsember 2021
            
               
                  Komisjoni nimel
               
               
                  asepresident
               
               Věra JOUROVÁ
            
         
         
            (1)  ELT L 130, 17.5.2019, lk 55.